2003/204/EY: Komission päätös, tehty 21 päivänä maaliskuuta 2003, päätöksen 97/569/EY muuttamisesta Unkarin, Slovenian ja Slovakian laitosten sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat lihavalmisteiden tuonnin (ETA:n kannalta merkityksellinen teksti) (tiedoksiannettu numerolla K(2003) 832)



Virallinen lehti nro L 078 , 25/03/2003 s. 0014 - 0015



Komission päätös, tehty 21 päivänä maaliskuuta 2003, päätöksen 97/569/EY muuttamisesta Unkarin, Slovenian ja Slovakian laitosten sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat lihavalmisteiden tuonnin (tiedoksiannettu numerolla K(2003) 832) (ETA:n kannalta merkityksellinen teksti) (2003/204/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 1 ja 4 kohdan, sekä katsoo seuraavaa: (1) Komission päätöksessä 97/569/EY(3), sellaisena kuin se on viimeksi muutettuna päätöksellä 2002/671/EY(4), vahvistetaan väliaikaiset luettelot kolmansien maiden laitoksista, joista jäsenvaltiot sallivat lihavalmisteiden tuonnin. (2) Unkari, Slovenia ja Slovakia ovat toimittaneet luettelot luonnonvaraisesta riistasta saatavia lihavalmisteita tuottavista laitoksista, joiden vastuuviranomaiset vakuuttavat noudattavan yhteisön sääntöjä. (3) Nämä laitokset olisi lisättävä päätöksen 97/569/EY luetteloihin. (4) Koska paikalla ei ole vielä tehty tarkastuksia, tällaisista laitoksista tapahtuvaan tuontiin ei saa soveltaa päätöksen 95/408/EY 2 artiklan 4 kohdan mukaisia rajoitettuja fyysisiä tarkastuksia. (5) Päätös 97/569/EY olisi tämän vuoksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/569/EY liite I tämän päätöksen liitteen mukaisesti. 2 artikla Tätä päätöstä sovelletaan 1 päivästä huhtikuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 2003. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 234, 26.8.1997, s. 16. (4) EYVL L 228, 24.8.2002, s. 25. LIITE Muutetaan liite I seuraavasti: 1) Lisätään liitteen I Unkaria koskevaan osuuteen seuraavaa: "País: Hungría/Land: Ungarn/Land: Ungarn/Χώρα: Ουγγαρία/Country: Hungary/Pays: Hongrie/Paese: Ungheria/Land: Hongarije/País: Hungria/Maa: Unkari/Land: Ungern" >TAULUKON PAIKKA> 2) Lisätään liitteen I Sloveniaa koskevaan osuuteen seuraavaa: "País: Eslovenia/Land: Slovenien/Land: Slowenien/Χώρα: Σλοβενία/Country: Slovenia/Pays: Slovénie/Paese: Slovenia/Land: Slovenië/País: Eslovénia/Maa: Slovenia/Land: Slovenien" >TAULUKON PAIKKA> 3) Lisätään liitteen I Slovakiaa koskevaan osuuteen seuraavaa: "País: República Eslovaca/Land: Slovakiet/Land: Slowakische Republik/Χώρα: Σλοβακική Δημοκρατία/Country: Slovak Republic/Pays: Slovaquie/Paese: Repubblica Slovacca/Land: Slowakije/País: República Eslovaca/Maa: Slovakian Tasavalta/Land: Slovakien"